
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2483 

3 Οκτωβρίου 2013 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΔΙΟΝΥΣΗ Α. ΠΑΣΧΑΛΗ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 95 και 98 του α.ν. 2039/ 
1939 (455 Α'), β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

2. Την υπ’ αριθμ. 19.963/9.10.2012 πράξη της συμβ/φου 
Θεσσαλονίκης Παρασκευής Παναγακοπούλου - Μουρ- 
τζούκου, με την οποία οι: α) Διονύσιος Πασχάλης του 
Αστεριού και β) Ελευθερία Μυλλή του Συμεών σύστησαν 
κοινωφελές ίδρυμα με την επωνυμία «ΙΔΡΥΜΑ ΔΙΟΝΥΣΗ 
Α. ΠΑΣΧΑΛΗ» και με έδρα την πόλη της Θεσσαλονίκης. 

3. Την υπ’ αριθμ. 4/29.3.2013 γνωμοδότηση του Συμ¬ 
βουλίου Εθνικών Κληροδοτημάτων. 

4. Την υπ' αριθμ. Δ6Α1104503ΕΞ2011/21.7.2011 (ΦΕΚ 
1670 Β') κοινή απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών περί έναρξης της λειτουργίας της Γ ενικής 
Γραμματείας Δημόσιας Περιουσίας. 

5. Την υπ’ αριθμ. οικ. 22367/97/5.7.2013 (ΦΕΚ 1667 Β') 
απόφαση του Πρωθυπουργού και Υπουργού Εργασίας, 
Κοινωνικής Ασφάλισης και Πρόνοιας, αναφορικά με τον 
καθορισμό αρμοδιοτήτων στον Υφυπουργό Εργασίας, 
Κοινωνικής Ασφάλισης και Πρόνοιας. 

Με πρόταση των Υπουργών Οικονομικών, Παιδείας και 
Θρησκευμάτων, Υγείας και του Υφυπουργού Εργασίας - 
Κοινωνικής Ασφάλισης και Πρόνοιας, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΔΙΟΝΥΣΗ Α. ΠΑΣΧΑΛΗ», η 
οποία έγινε από τους: α) Διονύσιο Πασχάλη του Αστε¬ 
ριού και β) Ελευθερία Μυλλή του Συμεών με την υπ’ 
αριθμ. 19.963/9.10.2012 πράξη της συμβ/φου Θεσσαλο¬ 
νίκης Παρασκευής Παναγακοπούλου - Μουρτζούκου. 
Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Παιδείας και Θρησκευμάτων, 
Υγείας και Εργασίας - Κοινωνικής Ασφάλισης και Πρό¬ 
νοιας και διέπεται από τις διατάξεις της ανωτέρω συ¬ 


στατικής του πράξης, του παρακάτω οργανισμού, του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

1. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΔΙΟΝΥΣΗ Α. ΠΑΣΧΑΛΗ». 

Άρθρο Ιο 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΔΙΟ- 
ΝΥΣΗ Α. ΠΑΣΧΑΛΗ», που συστήθηκε από τους: α) Διονύσιο 
Πασχάλη του Αστεριού και β) Ελευθερία Μυλλή του Συμε¬ 
ών με την υπ’ αριθμ. 19.963/9.10.2012 πράξη της συμβ/φου 
Θεσσαλονίκης Παρασκευής Παναγακοπούλου - Μουρτζού¬ 
κου, αποτελεί νομικό πρόσωπο ιδιωτικού δικαίου και 
διέπεται από τις διατάξεις της ανωτέρω συστατικής 
πράξης, του παρόντος οργανισμού, του α.ν. 2039/1939 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η πόλη της Θεσσαλονίκης. 

3. Η σφραγίδα του ιδρύματος είναι στρογγυλή, ανα¬ 
γράφει περιμετρικά μέσα σε πλαίσιο την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Αρθρο 2ο 
Σκοπός 

Σκοποί του Ιδρύματος είναι: 

1) Η οικονομική ενίσχυση γηροκομείων, ιδρυμάτων για 
άτομα με ειδικές ανάγκες, ορφανοτροφείων κ.λπ., που 
εδρεύουν στην Περιφερειακή Ενότητα Πιερίας της Περι¬ 
φέρειας Κεντρικής Μακεδονίας, σύμφωνα με τα κριτήρια 
επιλεξιμότητας που θα καθορίσει το Δ.Σ. αυτού. 

2) Η συντήρηση χώρων παροχής υγειονομικής περί¬ 
θαλψης π.χ. αγροτικών ιατρείων, που βρίσκονται στην 
Περιφερειακή Ενότητα Πιερίας της Περιφέρειας Κεντρι¬ 
κής Μακεδονίας. 

3) Η δωρεά υγειονομικού υλικού σε δημόσια νοσοκο¬ 
μεία, κλινικές, θεραπευτήρια κ.α. που βρίσκονται στην 
Ελλάδα και 

4) Η χορήγηση υποτροφιών σε αριστούχους και οι¬ 
κονομικά αδύναμους φοιτητές που φοιτούν σε ΤΕΙ και 

Πανεπιστήμια στην Ελλάδα, για προπτυχιακές και με¬ 
ταπτυχιακές σπουδές στο Εσωτερικό που κατάγονται 
και κατοικούν στην Περιφερειακή Ενότητα Πιερίας της 
Περιφέρειας Κεντρικής Μακεδονίας. 

Αρθρο 3ο 
Περιουσία - πόροι 

I. Περιουσία του ιδρύματος αποτελεί το ποσόν των 
τριακοσίων χιλιάδων (300.000) €. 

II. Πόροι του ιδρύματος είναι: 

1) Τα εισοδήματα από την εκμετάλλευση των περιου¬ 
σιακών του στοιχείων. 

2) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

3) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές οποιουδήποτε 
φυσικού ή νομικού προσώπου προς αυτό και οι κάθε εί¬ 
δους τακτικές ή έκτακτες εισφορές ελληνικών φυσικών 
ή νομικών προσώπων και γενικά κάθε περιουσιακό στοι¬ 
χείο που θα αποκτηθεί μετά τη νομότυπη σύστασή του. 

4) Οποιαδήποτε περιοδική η εφάπαξ απόδοση οποιου- 
δήποτε περιουσιακού στοιχείου ή επένδυσης που περι¬ 
έρχεται στο Ίδρυμα και βρίσκεται στην Ελλάδα. 

Αρθρο 4ο 

Διοίκηση 

1. Το Ίδρυμα διοικείται από πενταμελές Διοικητικό 
Συμβούλιο, αποτελούμενο από τους: 

α. Διονύσιο Πασχάλη του Αστεριού, επιχειρηματία, 
ως Πρόεδρο. 

β) Ελευθερία Μυλλή του Συμεών, επιχειρηματία, ως 
Αντιπρόεδρο. 

γ) Συμεών Μυλλή του Νεοκλή,, συνταξιούχο, ως Γραμ- 
ματέα. 

δ) Γεώργιο Καρρά του Δημητρίου, οικονομολόγο, ως 
Τ αμία. 

ε) Αστέριο Πασχάλη του Διονυσίου, συνταξιούχο. 

2) Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία τον Πρόεδρο, τον 
Αντιπρόεδρο, το Γ ραμματέα και τον Τ αμία, με την επι¬ 
φύλαξη της παρ. (1) του παρόντος άρθρου. 

3) Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του α.ν. 2039/1939. 

4) Το Διοικητικό Συμβούλιο συνεδριάζει τακτικά μια 
φορά το δίμηνο και εκτάκτως όποτε το ζητήσει ο Πρό¬ 
εδρος ή τρία [3) από τα μέλη του, με γραπτή αίτησή 
τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5) Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

6) Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσ- 
σεται ο Πρόεδρος. 

7) Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις [3) συ¬ 
νεχείς συνεδριάσεις, θεωρείται ότι έχει παραιτηθεί και 


η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8) Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. Τα πρακτικά 
υπογράφονται από όλα τα μετέχοντα στη συνεδρίαση 
μέλη. 

9) Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Αρθρο 5ο 

Αρμοδιότητες Διοικητικού Συμβουλίου 

1) Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2) Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20-12-1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προ¬ 
σωπικού του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋ¬ 
πολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και 
τις διατάξεις, γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Αρθρο 6ο 

Αρμοδιότητες Προέδρου 

1) Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον τρεις [3) μέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράψει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2) Τον Πρόεδρο, όταν απουσιάζει ή κωλύεται, ανα¬ 
πληρώνει ο Αντιπρόεδρος και σε περίπτωση απουσίας 
ή κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Αρθρο 7ο 

Αρμοδιότητες Γ ραμματέα 

1) Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2) Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3) Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8ο 

Αρμοδιότητες Ταμία 
1) Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και 
στοιχεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 


2) Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9ο 

Οικονομική Διαχείριση 

1) Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2) Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20-12-1939 σχετικού 
βασιλικού διατάγματος (ΦΕΚ 552, τ.Α'). 

Αρθρο 10ο 

Διαδικασία Χορήγησης υποτροφιών 

1. Κριτήριο επιλογής των υποτρόφων για τη λήψη της 
υποτροφίας στην Ελλάδα είναι για μεν του πρωτοετείς 
φοιτητές ο άριστος βαθμός του απολυτηρίου λυκείου, 
ενώ για τους φοιτητές των ενδιάμεσων ετών η άριστη 
επίδοση στις σπουδές τους. Για δε τους μεταπτυχια¬ 
κούς φοιτητές είναι ο άριστος βαθμός του πτυχίου, σε 
συνδυασμό με την οικονομική αδυναμία του υποψηφίου. 

2. Η διάρκεια της υποτροφίας θα είναι για τα κανο¬ 
νικά έτη φοίτησης που προβλέπει ο κανονισμός της 
κάθε Σχολής που φοιτά ο υπότροφος και μέχρι την 
ολοκλήρωση των σπουδών του και με τον όρο ότι ο 
φοιτητής θα εξακολουθεί να είναι αριστούχος και οι¬ 
κονομικά αδύναμος. 

3. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύ¬ 
ματος και τον αριθμό των υποτρόφων, πάντοτε όμως 
μέσα στα όρια που ορίζονται από τις διατάξεις της 
συστατικής πράξης του ιδρύματος, του άρθρου 54 του 
α.ν. 2039/1939 και του άρθρου 28 του από 18-8-1941 καν. 
διατάγματος. 

4. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24, 26 και 
27 του από 18-8-1941 καν. διατάγματος και 

5. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις δια¬ 
τάξεις της συστατικής πράξης του ιδρύματος και του 
άρθρου 29 του παραπάνω κανονιστικού διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρα¬ 
κολουθεί την όλη πορεία των σπουδών των υποτρόφων 
και να αξιώνει από αυτούς την υποβολή, κάθε έτος, 
αποδεικτικών στοιχείων της επίδοσής τους. 

Άρθρο 11ο 
Βιβλία και στοιχεία 

1) Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα 
λοιπά στοιχεία, τα οποία ορίζονται από τις διατάξεις 
του άρθρου 34 του από 18-8-1941 κανονιστικού διατάγ¬ 
ματος. 

ε) Βιβλίο - μητρώο χορήγησης οικονομικών ενισχύ¬ 
σεων και δωρεών. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2) Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Αρθρο 12ο 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 


110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Αρθρο 13ο 

Διάλυση του Ιδρύματος - Τύχη περιουσίας 

1) Το ίδρυμα διαλύεται όταν και όπως ο Νόμος ορίζει. 

2) Σε περίπτωση διάλυσης του Ιδρύματος για οποιο- 
δήποτε νόμιμο λόγο, η περιουσία του περιέρχεται σε 
άλλο ίδρυμα παρεμφερούς σκοπού το οποίο θα ορίσει 
το Διοικητικό Συμβούλιο. 

Στους Υπουργούς Οικονομικών, Παιδείας και Θρησκευ¬ 
μάτων, Υγείας και Εργασίας, Κοινωνικής Ασφάλισης και 
Πρόνοιας, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 26 Σεπτεμβρίου 2013 

